Diari Oficial de la Generalitat Valenciana


Sumari del DOGV 9831, del 18-04-2024 (2024/3310)

RESOLUCIÓ de 12 d'abril de 2024, de la directora general de Dependència i de les Persones Majors, per la qual s'aprova el Pla de control aplicable a les subvencions de concurrència competitiva atorgades a càrrec de les dotacions pressupostàries de la Direcció General de Dependència i de les Persones Majors en les línies corresponents a ajudes corresponents a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3310


Data del document
:   12-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 12 d'abril de 2024, de la directora general de Dependència i de les Persones Majors, per la qual s'aprova el Pla de control aplicable a les subvencions de concurrència competitiva atorgades a càrrec de les dotacions pressupostàries de la Direcció General de Dependència i de les Persones Majors en les línies corresponents a ajudes corresponents a l'exercici 2024.  
 [2024/3310]  
  
  
L'article 165.2.j) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat a través del corresponent pla de control que s'aprove.  
  
D'altra banda, l'article 169 de l'esmentada Llei 1/2015, de 6 de febrer, establix que l'òrgan concedent comprovarà l'adequada justificació de la subvenció, la realització de l'activitat o el compliment de la finalitat que determinen la concessió o gaudi de la subvenció, i també si ha pogut haver-hi concurrència amb altres subvencions, en els termes establits en el pla de control que a este efecte haurà d'elaborar tot òrgan que gestione una línia d'ajudes finançada amb fons públics. L'esmentat pla haurà de ser aprovat per l'òrgan concedent amb caràcter previ a la seua execució i hi haurà de constar com a mínim la informació que exigix este article.  
En virtut dels preceptes esmentats, i de conformitat amb les competències atribuïdes a esta direcció general en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i també en el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:   
  
  
Primer.  
Aprovar el pla de control que s'incorpora com a annex d'esta resolució, elaborat per la Direcció General de Dependència i de les Persones Majors, que serà aplicable durant el procediment de concessió, execució i verificació de la justificació de subvencions de concurrència competitiva atorgades a càrrec de les dotacions pressupostàries d'este centre directiu en el 2024.  
  
Segon.  
Publicar esta resolució i el pla de control en la pàgina web de la conselleria competent en matèria de persones majors, en la pàgina web https://inclusio.gva.es/va/web/mayores/ajudes-i-subvencions i en el Diari Oficial de la Generalitat Valenciana, que produirà efectes l'endemà de la publicació.  
  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica de Família i Serveis Socials en el termini d'un mes, comptat des de l'endemà de la publicació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 d'abril de 2024.- La directora general de Dependència i de les Persones Majors: Beatriz Simón Castellets.  
  
  
ANNEX  
  
Pla de control aplicable a les subvencions de concurrència competitiva atorgades amb càrrec a les dotacions pressupostàries de la Direcció General de Dependència i de les Persones Majors en l'exercici 2024  
  
  
De conformitat amb les previsions establides en els articles 165.2.j) i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries amb la finalitat de comprovar i verificar l'efectiva realització de les activitats subvencionades, el compliment de la finalitat o finalitats que motiven la concessió i l'adequada acreditació del destí donat a les quanties atorgades.   
Per al subprograma pressupostari 313F00, Persones majors, les línies d'ajuda sobre les quals s'aplicaran les mesures de control ací establides són les que s'indiquen a continuació:  
Codi de línia: S0280, PEI d'emergència i desenvolupament  
Codi de línia: S0281, Actuacions malalties neurodegeneratives  
  
Codi de línia: S0214, Programes d'envelliment actiu i soledat no desitjada  
Codi de línia: S0266, Programes tercera edat i associacionisme  
Codi de línia: S0215, Beques professionals DG  
Codi de línia: S0332, Premis Bones Pràctiques Centres de Majors  
  
Codi de línia: S0233, Premis relats malalties neurodegeneratives  
  
Codi de línia: S1485, Programa de termalisme valencià  
Codi de línia: S1486, Programa de vacacions socials GVA  
Sense perjuí de les previsions contingudes en les respectives bases reguladores i en les corresponents resolucions de convocatòria i de les que, així mateix este pla preveu, i que haurà de ser interpretat, de manera conjunta i sistemàtica, s'establixen els paràmetres de control següents:  
a) El tipus de control a realitzar serà preferentment administratiu, basat en la documentació aportada juntament amb la sol·licitud i com a justificació de la subvenció a atorgar. A tal fi, se supervisarà tota la documentació exigida en les bases reguladores i en la resolució de les convocatòries, amb la finalitat de verificar el compliment de les obligacions que com a beneficiaris d'estes subvencions han de complir. Es requerirà, si escau, l'aportació dels documents complementaris que resulten necessaris per a comprovar, verificar i esclarir tots els aspectes que així ho exigisquen. A més, si s'estima necessari, podran dur-se a terme comprovacions in situ de la documentació establida en les bases i en les respectives convocatòries, o se'ls requerirà la informació addicional que permeta determinar el grau efectiu d'execució del programa o activitat objecte de subvenció.  
b) El tipus de control material, que es realitzarà amb posterioritat al control administratiu i al pagament de l'ajuda; dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades. Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
Les actuacions que s'efectuen en desenvolupament d'este pla de control es realitzaran a través de mitjans propis, personals i materials.  
En relació amb els mitjans personals, correspon a les direccions territorials de Serveis Socials, Igualtat i Habitatge la realització de les activitats de control de les ajudes per a la comprovació material de la realització efectiva de les activitats objecte de subvenció, en les línies d'ajuda següents:  
Codi de línia: S0280, PEI d'emergència i desenvolupament  
Codi de línia: S0281, Actuacions malalties neurodegeneratives  
  
Codi de línia: S0214, Programes d'envelliment actiu i soledat no desitjada  
Codi de línia: S0266, Programes tercera edat i associacionisme  
Com a resultat de les comprovacions derivades d'este pla de control, les direccions territorials de Serveis Socials, Igualtat i Habitatge podran elaborar un informe d'execució i avaluació de resultats en el qual es faça constar l'adequació de la subvenció als objectius proposats. Les direccions territorials donaran trasllat d'estos informes a la Direcció General de Dependència i de les Persones Majors.  
  
Correspon a la Direcció General de Dependència i de les Persones Majors la realització de les activitats de control de les ajudes per a la comprovació material de la realització efectiva de les activitats objecte de les subvencions, i també la possible elaboració de l'informe d'execució i avaluació dels resultats indicats en el paràgraf anterior, en les línies d'ajuda següents:  
Codi de línia: S0215, Beques professionals DG  
Codi de línia: S0332, Premis Bones Pràctiques Centres de Majors  
  
Codi de línia: S0233, Premis Relats Malalties Neurodegeneratives  
  
Codi de línia: S1485, Programa de termalisme valencià  
Codi de línia: S1486, Programa de vacacions socials GVA  
c) El percentatge mínim de subvenció a controlar serà del 5% de l'import finançat en cadascuna de les línies pressupostàries de la Direcció General de Dependència i de les Persones Majors.  
d) Reintegrament: s'exigirà el reintegrament de les quantitats indegudament percebudes, amb l'interés de demora corresponent des del moment del pagament, en els casos en què s'haja produït una alteració de les condicions tingudes en compte per a concedir l'ajuda, en els termes previstos en el títol II de la Llei 38/2003, de 17 de novembre, general de subvencions, i de conformitat amb el que es disposa en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.